Pilihan raya kecil Lamag 2026

Sebuah pilihan raya kecil di Lamag diadakan pada 24 Januari 2026 untuk kerusi Dewan Undangan Negeri Sabah bagi . Pilihan raya kecil ini diadakan berikutan kematian penyandangnya, Bung Moktar Radin pada 5 Disember 2025. Pilihan raya ini ialah pilihan raya pertama sejak pilihan raya negeri Sabah 2025 yang diadakan pada 29 November 2025, hanya enam hari sebelum kematian Bung Moktar.

Calon BN, Mohd Ismail Ayob telah berjaya mempertahankan kerusi DUN penyandang sebelumnya, Bung Moktar Radin dengan majoriti 5,681 undi, mengalahkan calon WARISAN, Mazliwati Abdul Malik.

 Latar belakang 
Bung Moktar meninggal dunia pada 5 Disember 2025 di Hospital Gleneagles Kota Kinabalu, selepas ditahan di hospital akibat kegagalan buah pinggang dan jangkitan paru-paru. Bung Moktar berkhidmat sebagai ADUN Lamag sejak 2020. Pilihan raya kecil ini diadakan serentak dengan pilihan raya kecil Kinabatangan, kerusi persekutuan yang turut disandang Bung Moktar.

Bung Moktar mempertahankan kerusi tersebut dan terpilih sebagai ADUN dengan kemenangan tipis menewaskan calon Bebas, Mohd Ismail Ayub, Johainizamshah Johari dari Gabungan Rakyat Sabah (GRS), Saifulah Lokman dari Parti Warisan (WARISAN), Mazlin Madali dari Perikatan Nasional (PN) dan Salahuddin Anoi dari Parti Impian Sabah (PIS) dengan majoriti hanya 153 undi.

Yang di-Pertua Dewan Undangan Negeri Sabah, Kadzim Yahya telah memaklumkan kekosongan kerusi kepada Suruhanjaya Pilihan Raya pada 9 Disember 2025.

 Demografik 
Lamag ialah sebuah kawasan undi majoriti kumpulan Muslim Bumiputera yang menguasai 86.0% daripada keseluruhan pengundi, diikuti 13.6% kumpulan bukan Muslim Bumiputera dan 0.40% kumpulan Cina.

 Pencalonan 
Barisan Nasional (BN) mengumumkan bekas calon bebas dalam pilihan raya Sabah yang diadakan pada tahun lepas, Mohd Ismail Ayob sebagai calon terus parti. Perikatan Nasional (PN) pula telah memutuskan tidak meletakkan calon untuk bertanding dalam pilihan raya kecil tersebut.

Gabungan Rakyat Sabah (GRS) mengumumkan tidak akan bertanding dalam pilihan raya kecil ini kerana menghormati pemergiaan penyandang sebelum ini.

 Garis masa 
Tarikh-tarikh penting disenaraikan seperti di bawah:
TarikhPeristiwa5 Disember 2025Bung Moktar Radin meninggal dunia dalam jawatan sebagai ADUN Lamag9 Disember 2025Pemakluman kekosongan kerusi oleh YDP DUN kepada SPR16 Disember 2025Pengeluaran Writ Pilihan Raya10 Januari 2026Hari penamaan calon10–23 Januari 2026Tempoh berkempen20 Januari 2026Hari pengundian awal24 Januari 2026Hari pengundian dan pengumuman

 Keputusan 

 Keputusan terdahulu 

 Lihat juga 
 Pilihan raya kecil Kinabatangan 2026
 Pilihan raya negeri Sabah 2025

 Rujukan 

Kategori:Pilihan raya kecil selepas pilihan raya umum Malaysia 2022
Kategori:Pilihan raya kecil negeri di Malaysia
Kategori:Pilihan raya kecil di Sabah
Kategori:Pilihan raya 2026 di Malaysia